**Škola i tehnologija**

**Instrukcije uz aplikacije**

*Isprobali smo pet aplikacija koje vam mogu pomoći u savladavanju gradiva iz različitih predmeta, ali i poći vam u organizaciji vremena*

Kao učenik osnovne škole znam koliko je ponekad teško svladati svo gradivo koje nam je zadano i  da nam za učenje ponekad treba pomoć. Ako ste među onima koji su se prepoznali u prvim rečenicama ili ste samo znatiželjni, slijedi opis  pet top aplikacije koje mogu pomoći u učenju.

**Microsoft to do – ocjena 4.6**

Microsoft to do aplikacija je koja je jako korisna za organiziranje i učenje. Koristi se uz pomoć Microsoft računa ili @EduHr (školski račun). Ima više od 10 mil. preuzimanja i ocjenu 4.6 u Trgovini play. Pomoću aplikacije napišete sve što trebate napraviti u tom danu, a aplikacija će odraditi svoje. Ja sam njom jako zadovoljan i volim je koristiti. Aplikaciju bih preporučio svima kojima treba pomoć u organizaciji vremena.

**Formulia – ocjena 4.7**

Formulia je aplikacija koja sadrži sve što poželite iz matematike, fizike i kemije. Ima preko 1 mil. preuzimanja i ocijenu 4.7 u Trgovini play. Aplikacija sadrži posebne kalkulatore, formule, prirodni sustav elemenata itd. Aplikaciju koristim isključivo za matematiku i jako mi se sviđa te bih preporučio učenicima viših razreda osnovne škole.

**Mimo – ocjena 4.7**

Mimo je aplikacija koja sadrži sve što ćete ikada učiti iz informatike. Ima ocjenu 4.7 i preko 10 mil. preuzimanja u Trgovini play. Aplikacija je puna raznih igara za učenje. Sastoji se od 3 elementa: Web Development, Python i SQL. Koristio sam je neko vrijeme i mogu reći da je jako zabavna. Naučio sam puno stvari koristeći je te se upoznao s raznim novim komandama u Pythonu.

**Photomath – ocjena 4.5**

Phothomath je jako korisna aplikacija pomoću koje slikate zadatak koji ne znate riješiti, a aplikacija će vam pokazati postupak i rješenje. Ima ocjenu 4.5 i više od 100 mil. preuzimanja. Meni se osobno aplikacija ne sviđa, ali bih je preporučio odraslima koji žele pomoći svojoj djeci oko zadataka, a nisu sigurni u rješenje.

**Duolingo – ocjena 4.6**

Duolingo je aplikacija koja je jako korisna za učenje raznih jezika. Prije nego što krenete učiti odabrani jezik duolingo ptica će vam postaviti pitanja da vidi kako se snalazite s tim jezikom. Ima ocjenu 4.6 u Trgovini play i više od 100 mil. Preuzimanja. Aplikacija je jako zanimljiva i korisna. Ja bih je preporučio svima koji žele naučiti neki novi jezik.

Jakov Grgić

1. Zaporka – inspektor GRGA007
2. Naslov rada – Instrukcije uz aplikacije
3. Jakov Grgić
4. Razred 6.
5. Naziv škole – OŠ Vukovina
6. Ime i prezime voditelja/mentora – Marija Magdić